Vendim
Nr. 649, datë 8.10.2012

Për KALIMIN Në PëRGJEGJëSI ADMINISTRIMI Të MINISTRISë Së DREJTëSISë Të NJë PJESE Të PRONëS NR. 17/16, ME EMëRTIMIN “ISH-DREJTORIA E DOGANëS DURRëS”, SI DHE PëR NJë NDRYSHIM Në VENDIMIN NR. 586, DATë 10.9.2004 Të KëSHILLIT Të MINISTRAVE “PëR MIRATIMIN E LISTAVE Të INVENTARËVE Të PRONAVE Të PALUAJTSHME SHTETëRORE, Të CILAT U KALOJNË Në PëRGJEGJëSI ADMINISTRIMI SHOQëRIVE ANONIME DHE NDëRMARRJEVE Të SISTEMIT Të TRANSPORTIT DETAR DHE AJROR”
(Ndryshuar me VKM nr. 302, datë 21.5.2014)
(i përditësuar)

Në mbështetje të nenit 100 të Kushtetutës dhe të neneve 13 e 15 të ligjit nr. 8743, datë 22.2.2001 “Për pronat e paluajtshme të shtetit”, me propozimin e Ministrit të Drejtësisë, Këshilli i Ministrave

VENDoSI:

1. Kalimin në përgjegjësi administrimi të Ministrisë së Drejtësisë të katit të dytë të pronës së paluajtshme me nr. 17/16, me emërtimin “Ish-Drejtoria e Doganës Durrës”, me sipërfaqe ndërtimi 538,63 (pesëqind e tridhjetë e tetë presje gjashtëdhjetë e tre) m2, mbi sipërfaqe trualli 602,21 (gjashtëqind e dy presje njëzet e një) m2 në Durrës, ZK 8514, për përdorim nga Zyra Rajonale e Përmbarimit Durrës, Gjykata Administrative e Shkallës së Parë, Durrës, dhe Zyra Vendore e Shërbimit të Provës, Durrës, sipas planimetrisë bashkëlidhur, pjesë përbërëse e këtij vendimi.
2. Kati i dytë i pasurisë së paluajtshme, të përmendur në pikën 1, hiqet nga lista e inventarit të pronave shtetërore, e cila i bashkëlidhet vendimit nr. 586, datë 10.9.2004 të Këshillit të Ministrave “Për miratimin e listave të inventarëve të pronave të paluajtshme shtetërore, të cilat u kalojnë në përgjegjësi administrimi shoqërive anonime dhe ndërmarrjeve të sistemit të transportit detar dhe ajror”.
3. Ndalohen tjetërsimi, dhënia në përdorim apo ndryshimi i destinacionit të pronës së përcaktuar në pikën 1 të këtij vendimi.
4. Ngarkohen Ministri i Drejtësisë, Kryeregjistruesi i Pasurive të Paluajtshme të Republikës së Shqipërisë dhe Agjencia e Inventarizimit dhe Transferimit të Pronave Publike për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

